ᱥᱟᱦᱡᱟᱦᱟᱸᱯᱩᱨ ᱦᱚᱱᱚᱛ

ᱥᱟᱦᱡᱟᱦᱟᱸᱯᱩᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱟᱹᱯᱱᱟᱹᱛ ᱨᱮ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱱᱟᱜᱟᱢᱤᱭᱟᱹ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱚᱱᱟ ᱵᱟᱨᱮᱞᱤ ᱰᱤᱵᱤᱡᱚᱱ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱫᱚ ᱨᱚᱦᱤᱞᱠᱷᱚᱸᱰ ᱰᱤᱵᱤᱡᱚᱱ ᱨᱮᱱᱟᱜ ᱮᱛᱚᱢᱼᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱵᱨᱤᱴᱤᱥ ᱥᱚᱨᱠᱟᱨ ᱤᱫᱤ ᱛᱮ ᱑᱘᱑᱓ ᱨᱮ ᱛᱷᱟᱯᱚᱱ ᱞᱮᱱᱟ ᱛᱟᱦᱮᱸᱫ ᱾ ᱢᱟᱬᱟᱝ ᱫᱚ ᱱᱚᱣᱟ ᱦᱚᱱᱚᱛ ᱵᱟᱨᱮᱞᱤ ᱨᱮᱱᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱚᱛᱱᱚᱜ ᱞᱮᱠᱟᱛᱮ ᱢᱩᱬ ᱥᱚᱦᱚᱨ ᱫᱚ ᱥᱟᱦᱡᱟᱦᱟᱸᱯᱩᱨ ᱥᱚᱦᱚᱨ ᱠᱟᱱᱟ ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱛᱟᱦᱥᱤᱞ ᱠᱟᱱᱟ : ᱯᱚᱣᱭᱟᱱ, ᱛᱤᱞᱦᱚᱨ, ᱡᱚᱞᱟᱞᱟᱵᱟᱫᱽ, ᱠᱚᱞᱟᱱ ᱟᱨ ᱥᱟᱫᱟᱨ ᱾

ᱱᱟᱜᱟᱢ
ᱥᱟᱦᱡᱟᱦᱟᱸᱯᱩᱨ ᱨᱮᱱᱟᱜ ᱴᱷᱟᱯᱚᱱ ᱫᱚᱞᱮᱨ ᱠᱷᱟᱱ ᱟᱨ ᱵᱟᱦᱟᱫᱩᱨ ᱠᱷᱟᱱ ᱛᱤᱠᱤᱱ ᱠᱤᱱ ᱪᱮᱠᱟ ᱞᱮᱫᱟ, ᱫᱟᱨᱤᱭᱟ ᱠᱷᱟᱱ ᱱᱤᱧ ᱠᱚᱲᱟ, ᱢᱩᱜᱚᱞ ᱥᱚᱢᱨᱟᱡᱽ ᱡᱟᱦᱟᱸᱜᱤᱨ ᱤᱡ ᱟᱨᱢᱤ ᱨᱮ ᱢᱤᱫ ᱥᱤᱯᱟᱹᱦᱤ ᱛᱟᱦᱮᱸ ᱠᱟᱱᱟ ᱾ ᱫᱟᱞᱮᱨ ᱠᱷᱟᱱ ᱟᱨ ᱵᱟᱦᱟᱫᱩᱨ ᱠᱟᱱᱟ ᱵᱟᱱᱟᱨ ᱜᱮ ᱥᱟᱦᱡᱟᱦᱟᱸ ᱟᱜ ᱥᱟᱥᱚᱱ ᱡᱩᱜᱽ ᱨᱤᱱᱤᱡ ᱯᱷᱮᱢᱚᱥ ᱦᱚᱲ ᱛᱟᱦᱮᱸ ᱠᱟᱱᱟ ᱾ ᱫᱟᱞᱮᱨ ᱠᱷᱟᱱ ᱟᱜ ᱥᱮᱵᱟ ᱠᱷᱚᱱ ᱨᱟᱹᱥᱠᱟᱹ ᱞᱮᱠᱟᱛᱮ, ᱥᱟᱦᱡᱟᱦᱟᱸ ᱫᱚ ᱱᱚᱣᱟ ᱑᱔ ᱟᱹᱛᱩ ᱨᱮ ᱠᱤᱞᱟ ᱵᱮᱱᱟᱣ ᱨᱮᱱᱟᱜ ᱤᱡᱡᱚᱛ ᱮ ᱮᱢᱟᱫᱮᱭᱟ ᱾ ᱫᱟᱞᱮᱨ ᱠᱷᱟᱱ ᱫᱚ ᱵᱟᱱᱟᱨ ᱵᱷᱤᱱᱮ ᱵᱷᱤᱱᱮ ᱜᱟᱰᱟ ᱜᱟᱨᱨᱟ ᱟᱨ ᱠᱷᱟᱱᱳᱛ ᱨᱮᱱᱟᱜ ᱡᱩᱢᱤᱫ ᱡᱚᱲᱟᱜ ᱰᱟᱦᱟᱨ ᱨᱮ ᱢᱮᱱᱟᱜ ᱱᱮᱱᱟᱨ ᱠᱷᱮᱨᱟ ᱨᱮ ᱢᱤᱫ ᱠᱤᱞᱟ ᱰᱮᱵᱞᱚᱯ ᱠᱮᱫᱟ ᱾ 

ᱦᱚᱱᱚᱛ ᱦᱮᱰᱠᱩᱣᱟᱴᱚᱨ
ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱛᱮᱦᱮᱧ ᱦᱚᱸ ᱥᱟᱦᱡᱟᱦᱟᱸᱯᱩᱨ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ, ᱚᱠᱚᱭ ᱥᱟᱦᱡᱟᱦᱟᱸᱯᱩᱨ ᱥᱚᱦᱚᱨ ᱢᱮᱛᱟᱜ ᱟ ᱾ ᱱᱚᱣᱟ ᱢᱤᱫ ᱵᱷᱤᱱᱮ ᱱᱚᱜᱚᱨᱯᱟᱞᱤᱠᱟ ᱠᱟᱱᱟ ᱾

ᱚᱛᱱᱚᱜ
ᱵᱟᱨᱮᱞᱤ ᱰᱤᱵᱤᱡᱚᱱ ᱨᱮᱱᱟᱜ ᱮᱛᱚᱢᱼᱥᱟᱢᱟᱝ ᱨᱮ ᱢᱮᱱᱟᱜᱼᱟ, ᱥᱟᱦᱡᱟᱦᱟᱸᱯᱩᱨ ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱪᱟᱥᱼᱴᱷᱟᱯᱚᱱ ᱦᱚᱱᱚᱛ ᱠᱟᱱᱟ ᱾ ᱥᱚᱨᱠᱟᱨᱤ ᱱᱚᱴᱤᱯᱷᱤᱠᱮᱥᱚᱱ ᱞᱮᱠᱟᱛᱮ ᱱᱚᱣᱟ ᱥᱟᱞ ᱑᱘᱑᱓ ᱨᱮ ᱴᱷᱟᱯᱚᱱ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱵᱮᱱᱟᱣ ᱢᱟᱬᱟᱝ ᱱᱚᱣᱟ ᱵᱟᱨᱮᱞᱤ ᱦᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱚᱛᱱᱚᱜ ᱞᱮᱠᱟᱛᱮ,ᱱᱚᱣᱟ ᱒᱗.᱓᱕ N ᱚᱥᱟᱨ ᱟᱨ ᱗᱙.᱓᱗ E  ᱫᱤᱥᱟᱹ ᱨᱮ ᱢᱮᱱᱟᱜᱼᱟ ᱾ ᱥᱟᱦᱡᱟᱦᱟᱸᱯᱩᱨ ᱠᱷᱚᱱ ᱵᱷᱤᱨᱮᱣᱟᱜ ᱦᱚᱱᱚᱛ ᱞᱟᱠᱷᱤᱢᱯᱩᱨ ᱠᱷᱤᱨᱤ, ᱦᱟᱨᱫᱚᱭ, ᱯᱷᱟᱨᱨᱩᱠᱷᱟᱵᱟᱫᱽ, ᱵᱟᱨᱮᱞᱤ, ᱵᱟᱫᱟᱭᱩᱸ, ᱟᱨ ᱯᱤᱞᱤᱵᱷᱤᱛ ᱢᱮᱱᱟᱜᱼᱟ ᱾ ᱱᱚᱣᱟ ᱚᱛᱱᱚᱜ ᱨᱮᱱᱟᱜ ᱚᱥᱟᱨ ᱵᱤᱥᱟᱨ ᱔᱕᱗᱕ ᱢᱤᱴᱚᱨ᱒ ᱢᱮᱱᱟᱜᱼᱟ ᱾

ᱨᱟᱢᱜᱟᱝ, ᱜᱟᱨᱨᱟ ᱟᱨ ᱜᱚᱢᱛᱤ ᱦᱚᱱᱚᱛ ᱨᱮᱱᱟᱜ ᱢᱩᱬ ᱜᱟᱰᱟ ᱢᱮᱱᱟᱜᱼᱟ ᱾ ᱠᱚᱛᱷᱟᱱᱟ,ᱡᱷᱩᱠᱟᱢᱟ ᱢᱮᱸᱥᱤ ᱜᱟᱰᱟ ᱜᱚᱢᱛᱤ ᱨᱮ ᱞᱤᱸᱡᱤᱱ ᱠᱟᱱᱟ ᱾ ᱠᱷᱟᱱᱳᱛ, ᱥᱩᱠᱮᱛᱟ ᱟᱨ ᱟᱹᱰᱤ ᱜᱟᱱ ᱜᱟᱨᱨᱟ ᱦᱚᱸ ᱡᱚᱢ ᱮ ᱮᱢᱟᱭᱟ ᱾

ᱦᱚᱲ ᱮᱞ
 ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱦᱡᱟᱦᱟᱸᱯᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱓,᱐᱐᱖᱕᱓᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱟᱞᱵᱟᱱᱤᱭᱟ ᱫᱤᱥᱚᱢ ᱥᱚᱢᱟᱱ ᱢᱮᱱᱟᱜ ᱠᱚᱣᱟ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱨᱮᱱᱟᱜ  ᱢᱤᱥᱤᱥᱤᱯᱤ ᱾ ᱱᱤᱭᱟᱹ ᱥᱤᱧᱚᱛ ᱨᱮ ᱑᱒᱓ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱯᱟᱲᱟᱜᱼᱟ ᱾ ᱦᱚᱱᱚᱛ ᱨᱮ ᱦᱚᱲ ᱮᱞ ᱰᱮᱱᱥᱤᱴᱤ ᱖᱗᱓ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱗᱔᱐ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱑᱗.᱘᱔% ᱛᱟᱦᱮᱸ ᱠᱟᱱᱟ ᱾ ᱥᱟᱦᱡᱟᱦᱟᱸᱯᱩᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱖᱕ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱑.᱖᱑% ᱢᱮᱱᱟᱜᱼᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱑.᱒᱙% ᱦᱚᱲ ᱮᱞ ᱫᱚ ᱦᱤᱱᱫᱤ, ᱗.᱒᱕% ᱩᱨᱫᱩ ᱟᱨ ᱑.᱔᱐% ᱯᱚᱧᱡᱟᱵᱤ ᱫᱚ ᱟᱡᱟᱜ ᱢᱟᱬᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱟ ᱾2011 Census of India, Population By Mother Tongue

 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ

 Website of Shahjahanpur 


ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:1813 establishments in India